Începând cu anul 2015, Autoritatea de Supraveghere Financiară (ASF) și-a asumat un rol activ în domeniul educației financiare, dezvoltând programe diverse, adresate mai multor grupuri țintă, cum ar fi: elevii de școală primară/ gimnazială/liceală, studenții, populația activă, formatorii (profesori, lectori, media etc.) ș.a. Pentru a stabili premisele unei educații financiare durabile pe termen lung, generația școlară (învățământ primar, gimnazial și liceal) are nevoie de stabilirea unei baze solide de educație financiară, care poate fi realizată prin intermediul învățământului școlar.

Autoritatea de Supraveghere Financiară (ASF) derulează o serie de programe de educație financiară, prin intermediul cărora participanții primesc informații aferente funcționării piețelor financiare. Unul dintre obiectivele acestei colaborări este realizarea de programe, dedicate personalului din învățământul preșcolar, primar și preuniversitar, care au drept țintă creșterea nivelului de cunoștințe și abilități financiare, necesare atât direct, pentru participanți, cât și indirect, participanții fiind la rândul lor formatori pentru elevi.

Astfel, în perioada următoare vom organiza două acțiuni de educație financiară dedicate cadrelor didactice, respectiv:

**1.**      **Seminar START2TEACH**

Programul Start2Teach oferit profesorilor din învățământul preuniversitar conține o serie de prezentări care pot fi utilizate în procesul didactic

În data de **24 martie 2022, în intervalul orar 16:00-18:00 va avea loc seminarul online de educație financiară dedicat cadrelor didactice din învățământul preuniversitar – Start2Teach.**

Elemente organizatorice:

  Data de desfășurare **24.03.2022**

  Intervalul orar de desfășurare a activității (2 ore) **16:00 – 18:00**

  Seminarul va fi susținut în mod gratuit

  Seminarul va fi susținut online pe platforma zoom.

  Participanții se pot înscrie accesând  <https://forms.gle/zzccRzAzac5yEnzT7>

  Link-ul de conectare va fi transmis participanților, pe e-mail, în data de **23.03.2022**.

**2.**      **Seminar START2PLAY**

Programul **Start2Play** dedicat cadrelor didactice din învățământul preșcolar și primar, conține o serie de prezentări online gratuite în care punem la dispoziția participanților, într-un format interactiv, diferite noțiuni aferente piețelor financiare, suporturi de învățare care pot fi utilizate în procesul didactic, alte informații utile furnizate de diferiți invitați.

În data de **24 martie 2022, în intervalul orar 14:00-15:00 va avea loc seminarul online de educație financiară dedicat cadrelor didactice din învățământul preșcolar și primar – Start2Play**, având următoarele subiecte:

|  |  |  |
| --- | --- | --- |
| **14:00-14:15** | De ce este educația financiară o prioritate? | ASF |
| **14:15-14:35** | Impactul psiho-emoțional al constrângerilor financiare în context de criză | Invitat - psiholog Carmen Paraschivescu |
| **14:35-14:50** | Educația financiară prin joc - *edutainment* | ASF |
| **14:50-15:00** | Sesiune de întrebări |   |

Elemente organizatorice:

  Data de desfășurare **24.03.2022**

  Intervalul orar de desfășurare a activității (1 oră): **14:00 – 15:00**

  Seminarul va fi susținut în mod gratuit

  Seminarul va fi susținut online pe platforma zoom,

  Participanții se pot înscrie accesând <https://forms.gle/AVjdUEKG9RjMQ1Gy7>

  Link-ul de conectare va fi transmis participanților, pe e-mail, în data de **23.03.2022**.

Având în vedere informațiile prezentate mai sus,avem rugămintea de a ne sprijinii în organizarea celor două seminare online de educație financiară dedicate cadrelor didactice care au drept scop transmiterea unor informații aferente pieței financiare nebancare.

 **Dan Alexandru CHITIC**

**Responsabil Educație Financiară**

Serviciul Monitorizare și Educație Financiară

Direcția Comunicare și Educație Financiară

**Autoritatea de Supraveghere Financiară/Financial Supervisory Authority**